CHAYO พุ่งแรง7% นิวไฮในรอบ 5 เดือน โบรกฯชูกำไรปี 62-64 โตเฉลี่ย 30% แนะซื้อเป้า 5 บ.
CHAYO พุ่งแรง7% นิวไฮในรอบ 5 เดือน โบรกฯชูกำไรปี 62-64 โตเฉลี่ย 30% แนะซื้อเป้า 5 บ. โดย ณ เวลา 11.38 น. อยู่ที่ระดับ 4.60 บาท บวก 0.30 บาท หรือ 6.98% ด้วยมูลค่าซื้อขาย 43.96 ล้านบาท
18 เม.ย. 2562

ผู้สื่อข่าวรายงานว่า บริษัท ชโย กรุ๊ป จำกัด (มหาชน) หรือ CHAYO  ณ เวลา 11.38 น. อยู่ที่ระดับ 4.60 บาท บวก 0.30 บาท หรือ 6.98% ด้วยมูลค่าซื้อขาย 43.96 ล้านบาท ราคาหุ้นวิ่งแรงในรอบ 5 เดือน โดยนับตั้งแต่หุ้นขึ้นไปทดสอบระดับ 4.60 บาท เมื่อวันที่ 19 พ.ย.61

บล.ทรีนีตี้ ระบุในบทวิเคราะห์วันนี้ (18เม.ย.62) CHAYO: คงคำแนะนำ “ซื้อ” ที่ราคาเป้าหมาย 5 บาท อิง PBV 2.6 เท่า มองเป็นหุ้นเติบโตระยะยาวตัวหนึ่งที่น่าสนใจ โดยคาดว่าจะเห็นกำไรปี 2562-64 เติบโตเฉลี่ยราวปีละ 30% มองปัจจัยหนุนที่สำคัญอยู่ 2 ปัจจัยได้แก่
1) การเข้าประมูลหนี้เพื่อมาบริหารเพิ่มขึ้น โดยในปีนี้บริษัทตั้งเป้าจะประมูลหนี้ให้ได้ราว 1 หมื่นล้านบาท และ 2) ธุรกิจสินเชื่อส่วนบุคคล Chayo Capital ที่เริ่มดำเนินการในปีนี้ ซึ่งบริษัทตั้งเป้าจะปล่อยสินเชื่อปีละ 200 ล้านบาท